153 



zelenim staklom), ali su postala kod prelaza preko naslućrvanoga 

 položaja „korone" nevidljivima, premda je u vidnom polju još 

 dvaputa toliko prostora preostalo za opažanje, no što je bio 

 put, koji su ova tjelesa prevalila. 



Uslijed ovoga neočekivanog dogođaja, pretražio sam odmah 

 moj durbin, nu niti na objektivu, a niti na okularu (koji uvećaje 

 145 puta bez križa), nijesam opazio kakav predmet, kao n. pr. 

 dijelove prašine, čađe, paučine ili šta slična. 



Nakon toga pretraživanja, promatrao sam ponovno sunčane 

 pjege, kad li opazim da opet jedno malo tamno tijelo u veličini 

 od jedno 6000 km- u prije opisanom pravcu presjeca sunčanu 

 ploču. Sada je bila svaka sumnja isključena, jer mi je bilo jasno, 

 da se je Sunce na svome putu križalo sa 3 skupine svemirskih 

 odlomaka (Weltensplitter), a ti će za sjegurno pripadati roju 

 Leonida, koji se očekuje za 13. do 16. studenoga o. g. 



79. motrenje: 16. studenoga 1906. 



Na južnoj polovini vidim jednu malu pjegu i na zapadnom 

 rubu jednu grupu bakalja. 



80. motrenje: 18. studenoga 1906. 



Jedna pjega na 35. stupnju sjeverne širine, bakalja nika- 

 kovih. Jezgra pjege imade oblik osmerokuta, a promjer sa polu- 

 sjenom je po prilici 20.000 kilometara. 



81. motrenje: 23. studenoga 1906. 



Na dvadesetom stupnju sjeverne širine opazih dvije pjege 

 srednje veličine, koje su prešle meridijan dan prije, polusjene su 

 dobro razvile. 



Baš na istočnom rubu javlja se nova velika pjega, vidim 

 ju kao izdubinu u fotosferi, prolazit će oko 28. o. m. 



Granulacija je jasna. 



82. motrenje: 25. studenoga 1906. 



Vide se u svemu 3 grupe sunčanih pjega. Najveća, koja 

 je prekoračila istočni rub 23. o. m. leži između 8. i 10. 

 stupnja sjeverne širine, glavna pjega sa dvostrukom jezgrom 

 mjeri 30.600 kilometara, istočno na 8.700 kilometara od nje je 

 manja jedna od 5.000 kilometara i na dalnjih 63.000 kilometara 

 istočno velika pjega s polusjenom, od koje nemogoh poradi 

 istočnoga položaja mjeriti za danas veličinu. 



Ova grupa prolazi po drugi put sunčanu ploču, te sam ju 

 prvi put opisao kod 77. motrenja. Prispodabljajući današnje po- 



